मेरठ [जागरण संवाददाता]। देश भर में तहलका मचाने वाले मेरठ के सामूहिक दुष्कर्म व जबरन धर्मातरण के मामले में नौ दिन बाद पूरक रिपोर्ट पुलिस को मिल चुकी है। रिपोर्ट में सामूहिक दुष्कर्म की पुष्टि हुई है, लेकिन पीड़िता के फेलोपियन ट्यूब की जांच के लिए टीवीएस (पेट के निचले हिस्से से किया जाना वाला अल्ट्रासाउंड) कराने की सलाह दी गई है।

डॉक्टरों का कहना है गर्भाशय को जोड़ने वाली फेलोपियन ट्यूब को निकालने से पहले और ऑपरेशन के बाद टीवीएस किया जाता है। पुलिस फिलहाल पूरा मामला बताने से बच रही है। अब तक पीड़िता से बंद जुबान में कलीम की प्रेम कहानी बताने वाली पुलिस चुप्पी साधे हुए है। पीड़िता की स्लाइड रिपोर्ट में दुष्कर्म की पुष्टि नहीं हुई थी।

मंगलवार को पुलिस के सामने सप्लीमेंटरी रिपोर्ट पहुंच गई है। रिपोर्ट में क्या है? उसे मीडिया से छिपाया जा रहा है। पुलिस सूत्रों की मानें तो सप्लीमेंटरी रिपोर्ट में सामूहिक दुष्कर्म की पुष्टि हो गई है।

पढ़े: मोदी ने कहा, छद्म युद्ध से बाज आए पाक

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस